Diari Oficial de la Generalitat Valenciana


Sumari del DOGV 3558, del 11-08-1999 (1999/7005)

Informació pública del projecte d’urbanització del polígon A-1 del PERI núm. 1.
-------------------------------------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7005


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon A-1 del PERI núm. 1. [1999/X7005]
  
Per la present, us faig saber que en virtut de les atribucions que em confereix la legislació vigent, he resolt el següent:
  
Vist que, en data 20 d'octubre de 1992, registre d'entrada 14.138, es presenta pel senyor Manuel Emilio Torres Requena, i en contestació al requeriment fet pel Negociat d'Urbanisme, Projecte d'urbanització del polígon A-1 del PERI número 1.
  
Vist que, en data 18 de juliol de 1996, registre d'entrada 9.420, s'adjunta pel senyor Manuel E. Torres Requena, amidaments, pressupost memòria i preus, per a substituir en el projecte d'urbanització del PERI-1.
  
Vist que, en data 1 d'abril de 1998, registre d'entrada 3.464, es presenta pel tècnic esmentat, documentació en contestació al requeriment de l'Ajuntament de data 9 de maig de 1997, pel que fa als informes del Cicle Integral de l'Aigua, Departament d'Obres i Manteniment.
  
Vist que, en data 21 de maig de 1999, registre d'entrada 5.754, es presenta nova documentació en relació amb les objeccions plantejades per l'Oficina Tècnica d'Obres i pel Departament de Projectes i Obres.
  
Vist que, per l'arquitecte municipal en data 1 de desembre de 1992, s'informà en relació amb el Projecte d'Urbanització de la Unitat d'Actuació A-1 del PERI número 1:
  
Adaptació al planejament:
  
El projecte s'ajusta a les determinacions del Pla Especial de Reforma Interior número 1.
  
Alineaciones i rasants:
  
El projecte coincideix amb el plantejament general del sector de la ciutat, alhora que sanciona les rasants provisionals facilitades.
  
Conclusió:
  
El projecte és conforme en relació a l'adaptació i seguiment del Pla Especial número 1.
  
El projecte s'acompanya d'informe de l'Oficina Tècnica d'Obres, de data 11 de novembre, en raó de qualitats i espessors dels materials emprats, forma d'executar les obres i el seu abast.
  
Això no obstant, i per mor d'una major claredat, hauria de reflectir-se en els documents gràfics la part urbanitzada de la unitat.
  
Vist que, en data 7 de maig de 1997, per l'enginyer tècnic industrial s'informa que:
  
En relació amb el Projecte tècnic per a la urbanització del polígon A-1 del PERI-1, de novembre de 1995, elaborat per l'arquitecte senyor Manuel Emilio Torres Requena, en allò referent a les instal·lacions d'enllumenat públic, s'informa que en principi són acceptables amb caràcter general les condicions que s'hi inclouen, en matèria d'enllumenat públic, encara que posteriorment hauran de ser desenvolupades per a la seua execució mitjançant un projecte tècnic subscrit per tècnic competent, que complesca amb l3s exigències incloses en el vigent Reglament Electrotècnic per a Baixa Tensió i Instruccions Complementàries, i que servesca de base per a l'obtenció de les corresponents autoritzacions davant des serveis territorials d'Indústria dependents de la Conselleria d'Indústria, Comerç i Turisme. El projecte tècnic esmentat es troba previst i pressupostat en el projecte tècnic d'urbanització elaborat per l'arquitecte senyor Manuel Emilio Torres Requena.
  
Vist que, en data 24 de maig de 1999, s'informà el Projecte d'Urbanització pel Departament de Projectes i Obres:
  
1. S'haurà d'aportar un Pla d'Assaigs, amb la divisió de lots, assaigs a realitzar i la seua corresponent partida en el pressupost.
  
2. S'haurà d'aportar Estudi de Seguretat i Salut, d'acord amb el RD 1.627/1997.
  
A més a més d'allò exposat anteriorment, incidir en la qüestió apuntada en l'informe de 4 d'octubre de 1996, en allò referent a la delimitació del polígon, que deia textualment: ?no s'aporten plànols modificats de planta general, per la qual cosa s'hi ha d'entendre que subsisteixen les mateixes diferències en relació amb la delimitació del polígon, extrem aquest que, en tot cas, ha de ser aclarit per l'Oficina Tècnica d'Urbanisme?.
  
Això no obstant, l'arquitecte municipal, en data 9 de juliol de 1999, informa:
  
En relació amb les contradiccions observades per l'oficina tècnica d'obres pel que fa al projecte d'urbanització, hem d'afirmar que aquest departament ha replantejat les illes de cases edificables de la unitat de referència, tot comprovant el compliment, tant del projecte de reparcel·lació com del pla especial de reforma interior, per la qual cosa les objeccions apuntades en aquell moment per l'informe esmentat de l'Oficina d'Obres, han estat subsanades.
  
Vist que, en data 25 de maig de 1999, s'informa per l'enginyer industrial:
  
En relació amb l'assumpte amunt indicat, vists els annexos al Projecte d'Urbanització presentats en aquesta oficina per l'arquitecte redactor, els dies 21 i 24 dels corrents, us comunique que les deficiències que s'indicaven en l'anterior informe de data 28 de setembre de 1998, han estat subsanades en bona part; no obstant això, queden algunes qüestions pendents que hauran de ser tingudes en compte en redactar el projecte refós:
  
a) Hauran d'indicar-se al plànol d'abastiment d'aigua les vàlvules a instal·lar sobre la canonada de diàmetre 300mm. Aquestes vàlvules quedaran en principi allotjades en arquetes de dimensions apropiades, que en permeten el desmuntatge en cas d'avaria, per la qual cosa hauran de revisar-se les unitats d'arquetes que figuren en el pressupost.
  
b) En l'inici de la derivació per a rec de la Unitat Sud, s'hi haurà d'instal·lar una vàlvula de comporta de tancament elàstic, del mateix tipus que a la resta de la xarxa.
  
c) Els hidrants de diàmetre 100 mm hauran de disposar de 2 eixides de 70 mm. L'hidrant a instal·lar sobre la canonada diàmetre 100 mm haurà de ser de diàmetre 80 mm.
  
d) Els comptadors d'aigua per a la xarxa de rec hauran de ser de classe C.
  
e) Al carrer de vianants haurà de desdoblar-se la canonada de recollida d'aigües negres, tal com figurava inicialment en el projecte.
  
f) Hauria d'augmentar-se el nombre d'embornals, de forma que la seua separació no siga superior a 50 m, amb independència dels embornals que es col·loquen a les cruïlles dels carrers.
  
g) Hauran d'aportar-se perfils longitudinals de les xarxes de clavegueram projectades, tot comprovant que amb els pendents prevists, és possible la connexió als punts d'abocament existents.
  
Les connexions de servei a la xarxa de clavegueram hauran de realitzar-se amb tub de PVC corrugat, i el tub quedarà protegit amb formigó H-125.
  
Vist que, en data 21 de juny de 1999, es presenta pel tècnic redactor del projecte una refosa amb subsanació d'objeccions plantejades per l'Oficina Tècnica d'Obra, pel Departament de Projectes i Obres, i pel Departament de Manteniment; s'hi adjunta Pla d'Assaigs i Estudi de Seguretat i Salut.
  
Vist que, en data 22 de juny de 1999, s'informa pels serveis de Manteniment:
  
Revisat el projecte refós d'obres d'urbanització del Polígon A-1 del PERI núm. 1, redactat per l'arquitecte senyor Manuel Torres Requena, de data juny de 1999, s'ha d'afirmar que recull les partides de mobiliari urbà, jardineria i rec localitzat, i les considera adequades.
  
Segons el que disposa l'article 53 de la Llei Reguladora de l'Activitat Urbanística de la Generalitat Valenciana, i l'article 136 i següent del Reglament de Planejament, i en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, se sotmet el Projecte d'urbanització de la unitat d'actuació A-1 del PERI número 1 (Pla Especial de Reforma Interior número 1), a informació pública, per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana (la documentació esmentada es troba dipositada a l'Ajuntament de Sagunt, Departament d'Urbanisme).
  
Qualsevol persona interessada podrà comparèixer a l'Ajuntament de Sagunt, i consultar la documentació que integra el Projecte d'urbanització, així com formular-hi, si convé, al·legacions dins del termini indicat en el paràgraf anterior i en els termes que estableix el punt 4 de l'article 46 del text legal esmentat.
  
A la vista de tot açò anterior, resolc:
  
Primer
  
Sotmetre al tràmit d'informació pública el Projecte d'urbanització de la unitat d'actuació A-1 del PERI número 1 (Pla Especial de Reforma Interior número 1), redactat per l'arquitecte senyor Manuel Emilio Torres Requena, constituït per la documentació presentada davant d'aquest ajuntament en dates 20 d'octubre de 1992, 18 de juliol de 1996, 1 d'abril de 1998 i 21 de maig de 1999.
  
Segon
  
Remetre avís al domicili fiscal dels qui consten al cadastre com a titulars de drets afectats per l'actuació proposada, així com a aquells que, no figurant en la relació esmentada, figuren com a titulars de dret inscrits registralment i delimitats en el corresponent projecte de reparcel·lació.
  
Cosa que fem pública perquè en prengueu coneixement i efectes, i segons el que disposa l'article 53 de la Llei Reguladora de l'Activitat Urbanística de la Generalitat Valenciana, i l'article 136 i següent del Reglament de Planejament, i en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.